Държавен вестник, бр. 23, 2021 г., стр. 57

БРОЙ  23	
Д Ъ Р Ж А В Е Н  В Е С Т Н И К 	
СТР.  57  
2. да не се обучават за придобиване на 
същата или по-ниска образователно-квали-
фикационна степен и да не са придобили 
ОКС „магистър“ по специалност на висшето 
образование, субсидирано от държавата, 
което се удостоверява с декларация (при-
ложение № 9) към момента на записването.
(6) Дипломите, издадени от чуждестранни 
висши училища, подлежат на признаване при 
условията и по реда, уредени в Наредбата 
за държавните изисквания за признаване на 
придобито висше образование и завършени 
периоди на обучение в чуждестранни висши 
училища, приета с ПМС № 168 от 2000 г. 
(ДВ, бр. 69 от 2000 г.), и Правилника за 
организация на учебната дейност в АМВР.
Чл. 23. Кандидатите за студенти в задочна 
форма на обучение, субсидирано от държавата, 
подават следните документи до ректора на 
АМВР чрез ръководителите на структурите 
по чл. 37 от ЗМВР или съответните ръково-
дители на ведомства:
1. заявление, в което посочват по ред на 
желанията специалностите, за които канди-
датстват, съгласно приложение № 10;
2. диплома или нотариално/официално 
заверено копие от нея за придобита ОКС;
3. удостоверение, че са служители по 
чл. 20, ал. 1;
4. документ за платена такса за канди-
датстване.
Чл. 24. Кандидати за студенти в задочна 
форма на обучение срещу заплащане по реда 
на чл. 21, ал. 3 от ЗВО могат да бъдат лица, 
които:
1. не са осъждани за умишлени престъп­
ления от общ характер;
2. отговарят на условията на чл. 22, ал. 2, 
3, 4, ал. 5, т. 1 и ал. 6.
Чл. 25. Кандидатите за студенти за обучение 
срещу заплащане по реда на чл. 21, ал. 3 от 
ЗВО подават до ректора на АМВР следните 
документи:
1. посочените в чл. 23, т. 1, 2 и 4;
2. удостоверение от центъра за психично 
здраве (психо-неврологичен диспансер) по 
местоживеене;
3. медицинско свидетелство, като кандидат-
студенти с увреждания прилагат и документ 
от ТЕЛК – оригинал и копие, като оригиналът 
се връща след заверка на копието;
4. декларация за съгласие за обработване 
на лични данни съгласно приложение № 7;
Раздел III 
Кандидати за докторанти
Чл. 26. (1) Докторантите се обучават само 
в задочна и самостоятелна форма и могат да 
бъдат лица, които притежават ОКС „магистър“.
(2) Кандидатите за докторанти подават 
следните документи:
1. заявление до ректора на АМВР, в което 
посочват докторската програма, за която 
кандидатстват;
2. автобиография;
3. диплома за придобита ОКС „магистър“ 
с приложението или нотариално заверено 
копие от нея;
4. удостоверяващи техните интереси и по-
стижения в съответната научна област (при 
наличност);
5. документ за платена такса за канди-
датстване.
(3) За обучение в задочна форма на обуче-
ние могат да кандидатстват само служители 
на МВР.
(4) Кандидатите за докторанти в задочна 
форма на обучение подават документи в срок 
два месеца след обявяването на конкурса в 
„Държавен вестник“.
(5) Кандидатите за докторанти в самостоя-
телна форма посочват в заявлението научната 
област, темата на дисертационния труд и 
прилагат проект на дисертационния труд, раз-
работен в основната му част, и библиография.
Г л а в а  т р е т а
КЛАСИРАНЕ И ЗАПИСВАНЕ
Раздел I
Класиране и записване за придобиване на 
ОКС „бакалавър“
Чл. 27. (1) Балът за класиране на кандида-
тите за курсанти по специалностите „Проти-
водействие на престъпността и опазване на 
обществения ред“ и „Гранична полиция“ се 
образува като сбор от:
1. общия успех от дипломата;
2. средния успех от държавните зрелостни 
изпити;
3. резултата от проверката на физическата 
годност, когато е над елиминаторния праг и 
изчислен, като получените точки се умножат 
по коефициент 0,2;
4. резултата от теста за интелигентност, 
когато е над елиминаторния праг и изчислен, 
като сборът от получените точки за всяка вярно 
решена задача се умножат по коефициент 0,04.
(2) Балът за класиране на кандидатите за 
курсанти по специалността „Пожарна и ава-
рийна безопасност“ се образува като сбор от:
1. общия успех от дипломата;
2. средния успех от държавните зрелостни 
изпити;
3. резултата от проверката на физическата 
годност, когато е над елиминаторния праг и 
изчислен, като получените точки се умножат 
по коефициент 0,2;
4. резултата от теста за интелигентност, 
когато е над елиминаторния праг и изчислен, 
като сборът от получените точки за всяка вярно 
решена задача се умножат по коефициент 0,04;
5. оценката по математика от дипломата.